open-index/open-wikipedia-markdown huggingface dataset:
Operasjon Uranus

**Operasjon Uranus** (russisk: Операция Уран, Operatsiya Uran), var kodenavnet for den sovjetiske strategiske operasjonen under andre verdenskrig som førte til omringningen av den 6. tyske armé, den 2. og 4. rumenske armé, samt deler av den tyske 4. panserarmé. Operasjonen var en del av slaget om Stalingrad, og hadde til formål å bekjempe de tyske troppene i og rundt Stalingrad. Den sovjetiske offensiven begynte 19. november 1942, og aksemaktenes styrker i Stalingrad ble isolert ved at omringningen ble sluttet 23. november. 

## Bakgrunn

Planleggingen av operasjon Uranus begynte i september 1942. Sentralt i planen var at det skulle brukes minimalt med sovjetiske tropper i selve Stalingrad, kun nok til å unngå at vestbredden av Volga gikk tapt. Den sovjetiske fremrykkingen og omringningen fra nordvest og sørøst skulle skje så langt vekk fra selve Stalingrad at tyske avdelinger derfra ikke kunne gripe inn. Samtidig ble det utarbeidet planer for å omringe og bekjempe armégruppe sentrum (tysk: Heeresgruppe Mitte), samt de tyske troppene i Kaukasus. Den røde armé dro fordel av den tyske hærens dårlige vinterforberedelser, at dens tropper i den sørlige delen av Sovjetunionen hadde trengt for langt frem, og de mindre kampdyktige rumenske troppene ble brukt til å bevokte flankene. Den sovjetiske offensivens utgangspunkt ble direkte mot de rumenske troppene, som ikke hadde utstyr til å bekjempe sovjetiske stridsvogner.

Offensiven startet fra nordvest, med kraftig artilleribeskytning, den 19. november 1942. De sovjetiske styrkene angrep aksemaktenes svake flanker og omringet raskt Stalingrad. Den 23. november møttes sovjetstyrkene ved Kalatsj-na-Donu og aksemaktenes styrker var avskåret.

## Referanser


## Kilder
;Norsk
* Beevor, Anthony, *Stalingrad*, Spartacus, 2002, ISBN 82-430-0263-4
* Beevor, Anthony, *Den andre verdenskrig*, Cappelen Damm, 2013, ISBN 978-82-02-42146-5
* Turner, Jason, *Stalingrad: Dag for dag*, Vega forlag, 2013 ISBN 978-82-8211-342-7
* Winchester, Charles, *Østfronten: Hitlers krig mot Russland 1941–1945*, Ares forlag 2014, ISBN 978-82-92938-10-2

;Engelsk
* Evans, Richard J., The Third Reich at War*, Penguin, 2009, ISBN 978-0-141-01548-4*
* Glantz, David M. og House, Jonathan M., *When Titans Clashed*, University Press of Kansas, 2015, ISBN 978-0-7006-2121-7
* Overy, Richard: *Why the Allies Won*, Jonathan Cape, London 1995, ISBN 0-224-04172-X

## Eksterne lenker

* «Operation Uranus: The Soviet Plan To Trap The Nazis At Stalingrad», fra Timeline
Brage (andre betydninger)

**Brage** kan sikte til:

* Brage, en gud i norrøn mytologi
* Brage den gamle, en skald under kong Hjør
* Bragefeltet, oljefelt i Nordsjøen
* Brage (navn)
** Brage Sandmoen, norsk fotballdommer
* Brage Forlag
* Brage Fagbokhandel
* Livsforsikringsselskabet Brage
* Fotballklubben Brage Trondenes i Harstad
* *[[Brage (blad)|Brage]]*, undergrunnstegneserieblad
* Brageprisen, en litteraturpris som utdeles av *Den norske Bokprisen* 
* Brageteatret i Drammen
* Brageteateret i Halden
* Bragerevyen i Tromsø, elevspill med lange tradisjoner
* Sportsklubben Brage, nedlagt idrettslag i Trondheim
* Sportsklubben Brage (Oslo), nedlagt idrettslag i Oslo
* IK Brage, svensk fotballklubb
* MS «Brage», et skip fra 2008
* 4572 Brage, en asteroide
Barcelona (provins)

**Barcelona** er den mest befolkede av de fire provinsene i den spanske autonome enheten Catalonia. Hovedstaden i provinsen er byen med samme navn, Barcelona. Provinsen Barcelona har  (2013) 

## Comarcas
Provinsen Barcelona består av følgende comarcas:

## Referanser


## Eksterne lenker
*
Royal Philharmonic Orchestra

**Royal Philharmonic Orchestra** (RPO) er et britisk symfoniorkester med tilhold i London. Orkesteret omtales av og til som «Storbritannias nasjonalorkester».

RPO ble grunnlagt i 1946 av Thomas Beecham og opptrådte for første gang i Croydon 15. september 1946. 

Beecham var dirigent til sin død i 1961. Senere dirigenter har vært Rudolf Kempe, Antal Doráti, Walter Weller, André Previn, Vladimir Ashkenazy, Jurij Temirkanov, Daniele Gatti og Charles Dutoit.

## Eksterne lenker
* 
* 
* 
*
BBC Promenade Concerts

**BBC Promenade Concerts** (også **The Proms**, **The BBC Proms**, eller **The Sir Henry Wood Promenade Concerts presented by the BBC**) er en årlig, åtte uker lang sommer-konsertserie med klassisk musikk og andre forestillinger, hovedsakelig framført i Royal Albert Hall i South Kensington i London. Det er verdens største festival for klassisk musikk.

*Proms* er en forkortelse for *promenadekonsert*, et uttrykk som viser til at publikum promenerte, eller ruslet rundt, i konsertsalen under konserten. Proms viser nå til ståplassene i midten av konsertsalen, med lavere pris enn nummererte sete-plasser. Ståplassbilletter til enkeltkonserter kan bare kjøpes på konsertdagen, noe som ofte forårsaker lange køer.

Serier med promenadekonserter hadde riktignok vært arrangert tidligere, men den første i denne rekken av konserter ble holdt 10. august 1895 i Queen's Hall, Langham Place, arrangert av impresario *Robert Newman*. Dirigent Henry Joseph Wood er den hvis navn er tettest forbundet med konsertene. Han var dirigent allerede fra 1895, og framover mot 1920-årene var han ansvarlig for å utvide repertoaret fra enklere musikk til å også omfatte verker av samtidskomponister som Claude Debussy, Richard Strauss og Ralph Vaughan Williams.  

BBC (som senere fikk sitt Broadcasting House ved Portland place) tok over ansvaret for The Proms i 1927. Etter at BBC Symphony Orchestra ble etablert i 1930 har det vært hovedorkester ved konsertene.

Avslutningskonserten, som skiller seg ut med en rekke festlige tradisjoner, er kjent som *[[Last night of the proms]]* og blir kringkastet til ulike land.

## Eksterne lenker
*
Barcelonès

**Barcelonès** er et comarca i Catalonia i Spania, hvis hovedstad er Barcelona. Det er Catalonias mest befolkede comarca. Det grenser i nord til Vallès Occidental og Vallès Oriental, i øst til Maresme og Middelhavet, og i vest og sør til Baix Llobregat.

## Kommuner
Barcelonès er delt inn i følgende kommuner (*municipis*):
*Badalona (218 553 innbyggere)
*Barcelona (1 593 075)
*l'Hospitalet de Llobregat (252 884)
*Sant Adrià de Besòs (32 940)
*Santa Coloma de Gramenet (118 129)
Lomonosovbroen

**Lomonosov-broen**  er en bro over Fontanka-elven  i St. Petersburg i Russland.

Broen er en del av gaten med samme navn, Lomonosov. Broen er den best bevarte bevegelige tårnbroen som  var typisk for St. Petersburg i det 18. århundre. 

Broen ble bygget i perioden 1785 til 1787. Broen var opprinnelig en del av et *7-broer prosjekt*.
I dag er det bare denne, Anitsjkov- og Staro-Kalinkin-broen som fortsatt er der.

Da broen var ny het den Ekaterinenskij-broen til ære for keiserinne Ekaterina og deretter Tsjernysjov-broen etter General Tsjernysjov, som hadde en viktig rolle i kampen nær Narva og Poltava.

Den hadde opprinnelig en totallengde på 63 m og bredde på 14,7 m.

I 1912 ble den restaurert. Planene for oppgraderingen av broen ble utarbeidet av arkitekt I. Fomin og ingeniør A. Psjenitskij. Broen fikk beholde sine særegenheter, men det bevegelige dekket i tre ble skiftet ut med et i metalbjelker. I dag er broen 57 m lang.

Broen fikk navnet Lomonosov-broen i 1948, etter den russiske vitenskapsmannen og forfatteren Mikhail Lomonosov.

## Eksterne lenker
* 
* Saint-Petersburg.com – om St. Petersburg
* Answers.com – Om Lomonosov-broen
* Structure
Kim Ki-duk

**Kim Ki-duk** (koreansk: 김기덕; født 20. desember 1960 i Bonghwa i Nord-Gyeongsang i Sør-Korea, død 11. desember 2020 i Riga i Latvia) var en sørkoreansk filmskaper. Filmene hans har hatt stor suksess over hele verden, og regnes blant de fremste regissører fra Sør-Korea.

## Liv og virke
### Bakgrunn
Kim ble født i 1960 i Bonghwa i Sør-Korea. Da han var ni år gammel flyttet familien til Seoul, der han etterhvert gikk på en yrkesskole rettet mot jordbruk. Etter den obligatoriske skolegang, da han var blitt 17 år, var familien havnet i økonomiske vanskeligheter. Han arbeidet så i fabrikk til han ble tyve år gammel. Så gikk han inn i marinen, og tjenestegjorde der i fem år. 

Han ble på denne tid sterkt dradd mot det religiøse; han kom i kontakt med en kirke som tok seg av synshemmede, og han funderte på å bli predikant. 

Han flyttet så fra hjemlandet og studerte kunst i Paris fra 1990 til 1992. Kim Ki-duk hadde innen sitt gjennombrudd som regissør overhodet ingen filmutdannelse; studiene i Paris var ikke inne på film. Han var imidlertid filminteressert og begynte med skrive manus. Hans talent ble oppdaget da han i 1995 vant førstepremien i en manuskonkurranse arrangert av Det koreanske filmråd.

### Film
Han debuterte i 1996 som regissør med spillefilmen *[[Ag-o]]*, hvor han hadde både manus og regi. Da filmen *[[Fryktens øy]]* (2000) ble nominert til Gulløven under Filmfestivalen i Venezia, vakte han oppsikt i den vestlige verden. Det virkelige gjennombruddet kom med suksessfilmen *[[Vår, sommer, høst, vinter … og vår]]* i 2003, og fulgte opp suksessen med *[[Samarai]]* (2004), som ble belønnet med Sølvbjørnen under Filmfestivalen i Berlin.

Kim opererte som regel innen sjangrene drama eller thriller. Filmene hans er svært dvelende, med ofte lange tagninger. Han var sparsom med bruken av dialog i filmene sine. I *[[Tomme hus]]* (2005) for eksempel sier ikke hovedpersonen et eneste ord i løpet av hele filmen.

Hans filmer var som oftest lagt i et pessimistisk-lakonisk toneleie, fulle av arkatiske voldsutbrudd fra hans ofte kommunikativt forstyrrede protagonister. I Sør-Korea heftet det især etter filmen *Bad Guy* et kvinnefiendtlig image ved ham, noe han selv holdt for å være en misoppfatning.

I 2017 ble han opptatt i Academy of Motion Picture Arts and Sciences (AMPAS). Det er dette institutt som hvert år utdeler Oscar-prisene.

### Død
Den 11. desember 2020 døde Kim Ki-duk på et sykehus i Riga i Latvia av komplikasjoner forårsaket av COVID-19, i en alder av 59 år, bare noen få dager før sin 60-årsdag

## Filmografi
Komplett liste over alle filmene Kim har regissert (han har skrevet manus til alle bortsett fra Breath):

2012 *[[Pieta (Film)|Pieta]]*

Skrevet og produsert:
* Rough Cut (Yeong-hwa-neun yeong-hwa-da, 2008)
* Beautiful (Bi-mong, 2008)

## Referanser


## Eksterne lenker
* 
*
Isla Tiburón

**Isla Tiburón** er en øy i Mexico som på norsk av og til oversettes til **Haiøya**. På seri-språket kalles øya *Tahéjöc*, men betydningen av dette ordet er ikke kjent. Haiøya er med en utstrekning på 1208 kvadratkilometer den største øya i Californiabukta og den største øya i Mexico. I størrelse er den noe mindre enn Senja. I 1963 ble øya et naturreservat. Øya er relativt fjellrik, med topper av vulkansk opprinnelse.

Haiøya tilhører delstaten Sonora, og utgjør en del av storkommunen Hermosillo. Øya ligger på omtrent samme bredde som Hermosillo nær kysten av Sonoras fastland, like ved naboøya Isla Ángel de la Guarda, Skytsengelens øy. Sammen med flere øyer i området utgjør den øygruppa Islas Grandes, de store øyene.

Haiøya utgjør hjemlandet for noen grupper av urfolket seri. Seriene bor imidlertid bare på øya deler av året, og vandrer i et nedarvet mønster til fastlandet andre deler av året. Bofaste ikke-serier finnes derimot ikke på øya, med unntak av en meksikansk militærbase på østsida av øya. Haiøya administreres av serienes stammeråd i samarbeid med den meksikanske regjeringa.

Utenforstående kan nå øya fra Punta Chueca, som er nærmeste bosetting på fastlandet. Her bor det noen fastboende, samt noen seri-fiskere. Samfunnet ligger bare 3&nbsp;km fra det nærmeste punktet på fastlandet, Punta Tormenta. Sundet mellom Punta Tormenta og Haiøya kalles Canal del Infiernillo, Helvetessundet, på grunn av den sterke tidevannsstrømmen i sundet. Fra mestissamfunnet Bahía de Kino, som ligger 34&nbsp;km sør for Punta Chueca, kan man også nå øya. Besøkende må ha tillatelse for å dra til Haiøya, noe som kan fås på serienes kontor i Bahía de Kino.

## Kilder
*  (online Spanish version)
*

## Eksterne lenker
* 
* Gotosonora.com Link
* Map of Sonora www.e-local.gob.mx
Klient

**Klient** kan vise til:

* Klient (IKT)
* Klient (antikkens Roma)
* Klienten (film), film fra 1994

## Se også
* Kunde (synonymt med «klient» for enkelte yrkesgrupper)
Liste over norske festninger

**Liste over norske festninger** viser lenker til en rekke slike, med artikler på Wikipedia, de fleste av de underlagt og administrert av den statlige institusjonen Forsvarsbygg.

## A

* Akershus slott og festning
* Austrått fort – kulturminne

## B
* Banak fort
* Batterie Dietl – Nordlandsmuseet
* Batterie Vara – kulturminne
* Bergenhus festning
* Bremnes fort
* Bjørnåsbatteriet‎
*Basmo festning

## C
* Christiansfjeld festning
* Christiansholm festning
* Christiansø festning

## E
* Engan skanse

## F
* Fetsund batteri
* Fjell festning
* Folehavna fort‎
* Fossumstrøkets festning
* Fredriksberg fort
* Fredriksholm festning
* Fredrikstad festning
* Fredriksten festning
* Fredriksvern

## G
* Grønsvik hærkystfort
* Greåker fort

## H
* Hegra festning
* Huth fort
* Høgaas batteri
* Høytorp fort

## I
* Isegran

## K
* Kalvøysund festning
* Karljohansvern
* Kjøkøy fort
* Kongsvinger festning
* Kristiansand festning
* Kristiansten festning
* Krossodden fort
* Kvarven fort
* Kystfort

## L
* Lagmannsholmen
* Lier skanse

## M
* Møvik fort

## N
* Nordberg fort
* Norske Løve (fort)
* Nyholmen skandse

## R
* Rauøy fort

## O
* Odderøya fort
* Oscarsborg festning

## S
* Sandsøy fort
* Sion
* Skansen
* Skrolsvik fort
* Skånes skanse
* Staverns Fort
* Steinvikholm slott
* Støttepunkt Melland

## T
* Tangen fort
* Torgauten fort
* Torås fort‎ 
* Trondenes fort
* Tråstad skanse
* Trøgstad fort
* Tunsberghus

## V
* Vardåsen og Gullbekkåsen fort
* Vardøhus festning – Festningsmuseet
* Værdalske befestninger

## Ø
* Ørje fort

## Eksterne lenker
* Kystfort.com
* Tyske kystfort i Norge
* Syreneset Fort (Skudeneshavn)
La Rambla

**La Rambla** er en gate i den katalanske byen Barcelona. Den er kjent for sitt yrende folkeliv og sine mange underholdningsartister, salgsboder, kafeterier, restauranter og butikker. La Rambla starter øverst ved plassen Plaça de Catalunya, og slutter 1,2 kilometer lenger nede, ved Columbus-statuen ved Port Vell. Midten av la Rambla er ei bred gågate med trær på begge sider, mens det kjører biler på begge sider av gata, mellom trærne og bygningene.

Den spanske poeten Federico García Lorca sa en gang at la Rambla var «den eneste gata i verden som jeg skulle ønske aldri tok slutt».

## Navnet
Navnet *la Rambla* betyr «flod/elv» på katalansk og spansk. Ordet kommer fra det arabiske ordet *ramla*, som betyr «elveløp med sand».

## «Las Ramblas (Les Rambles)»
De forskjellige delene av la Rambla har forskjellige navn. Derfor er gata også kjent som **las Ramblas (les Rambles)**. Fra nord til sør er de ulike delene de følgende:
***Rambla de Canaletes**, med den kjente drikkekilden font de Canaletes. Tradisjonen sier at hvis man drikker av den kommer man til å returnere til Barcelona.
***Rambla dels Estudis**, som heter dette fordi det var her universitetet befant seg fram til 1843.
***Rambla de les Flors** (eller Rambla de Sant Josep), det eneste stedet i byen hvor det ble solgt blomster på 1800-tallet. Det er fremdeles et stort antall blomsterboder her.
***Rambla dels Caputxins** (eller Rambla del Centre). Denne delen har fått navnet sitt på grunn av at det tidligere ble solgt aper her, av typen kapucin (*caputxí* på katalansk).
***Rambla de Santa Mònica**, den nederste delen av gata, som ender nede ved havna.

Ved havna fortsetter la Rambla som *Rambla de Mar*, og fører ut til Maremàgnum. Denne strekningen ble åpna i 1994. I den andre enden, på motsatt side av Plaça de Catalunya, fortsetter gata i som Rambla de Catalunya.

## Eksterne lenker
* La Rambla, på hjemmesida til l'Ajuntament de Barcelona 
* Assosiasjonen La Rambla Venner
Sukkerbete

**Sukkerbete** (*Beta vulgaris* var. *altissima*) eller **sukkerroe** er en variant av bete (*Beta vulgaris*) som er svært sukkerrik. Sukkerbete er en rotvekst, som er nærmest hvit i fargen og kjegleformet, som brukes til fremstilling av sukker. Roten kan inneholde opp mot 20% sukker.

Kommersiell framstilling av sukker på basis av sukkerbete begynte i Tyskland i 1802. I dag dyrkes sukkerbeten over store deler av Europa, særlig nord til Danmark og det sørlige Sverige. Planten trives i tung leireholdig jord og høstes i oktober&ndash;november på nordlige breddegrader. Når de høstes veier rotveksten omkring 3 kg.

## Se også

* Rørsukker

## Eksterne lenker
*
Rambla de Catalunya

**Rambla de Catalunya** er ei gate i det sentrale Barcelona, i Catalonia, Spania. Den går gjennom Eixample mellom Passeig de Gràcia og carrer de Balmes, og ender opp ved Plaça de Catalunya.  Den er mest kjent som ei handlegate med mange motebutikker. Den har tre store kinoer, *Club Coliseum*, *Alcázar* og *Alexandra*, samt en liten kino som heter *Alexis*.

Rambla de Catalunya er fortsettelsen på den kjente gata La Rambla.
Liceu

**Gran Teatre del Liceu de Barcelona**, populært kalt **Liceu**, er en operabygning i Barcelona, Catalonia. Bygningen ligger ved hovedgata la Rambla. 31. januar 1994 ble store deler av Liceu ødelagt i en brann. Den måtte rekonstrueres, og åpnet dørene på nytt 7. oktober 1999.

## Eksterne lenker
*
Møll (andre betydninger)

#Møll kan bety en art av en stor og uensartet gruppe av insekter
#Møll er et sted i Mandal under postnummer 4519 Holum
#Møll er et norsk etternavn
#Möll er et sted i Tyskland
#Möll er en elv i Østerrike
# Mølltunet på gården Møll i Geiranger
Mazandarani (språk)

**Mazandarani** er et iransk språk som snakkes i provinsen Iran i provinsen Mazandaran og nærliggende områder. Det er et nordvestiransk språk, og dermed i nær slekt med språk som kurdisk og zazaisk. Persisk, nasjonalspråket i Iran, er også et vestiransk språk, men persisk og mazandarani er ikke så nært beslekta at deres talere kan forstå hverandre umiddelbart.

Mazandarani har en lang skriftlig tradisjon, fra mellom det tiende og femtende århundre. Det er et av få innfødte språk i Iran med betydelig litteratur i tiden etter innføringen av islam. Dette ble muliggjort på grunn av et langt styre av uavhengige og halvuavhengige ledere av Mazandaran i århundrene etter den islamske erobringen av Persia.

## Referanser
Nathan Homer Knorr

**Nathan Homer Knorr** (født 1905, død 1977) var den tredje presidenten for Vakttårnets bibel- og traktatselskap og dermed den ledende skikkelen i religionssamfunnet Jehovas vitner i en lengre tidsperiode (1942–1977).

Knorr kom fra Bethlehem i Pennsylvania og tilhørte den reformerte kirke. Han ble kjent med bibelstudentene (som Jehovas vitner var kjent som da) da han var i tenårene. Atten år gammel ble han døpt som bibelstudent. Fra han var meget ung utførte han flere former for arbeid på Betel (administrasjonskontoret). Han fikk med tiden en tilsynsoppgave på trykkeriet. Senere ble han visepresident.

Knorr etterfulgte Joseph Franklin Rutherford som president i Selskapet Vakttårnet etter at Rutherford, som hadde ledet organisasjonen siden 1916, døde i 1942.

Knorr giftet seg med Audrey Mock i 1953.

I løpet av hans funksjonstid ble Jehovas vitner som samfunn i stor grad modernisert. Mange ting ble i hovedsak slik de er den dag i dag. I denne perioden opplevde samfunnet sin største vekst. Knorr reiste mye rundt i verden og holdt taler. Flere store internasjonale stevner ble holdt i New York. Det var også på denne tiden at den første utgaven av *[[Ny verden-oversettelsen av De hellige skrifter]]* ble laget. Etter Knorr overtok Frederick William Franz som president for Selskapet Vakttårnet.

## Referanser


## Eksterne lenker
*
Philharmonia Orchestra

:*Se også [[London Philharmonic Orchestra]].*

**Philharmonia Orchestra** er et orkester i London, etablert i 1945 av Walter Legge. Orkesteret har siden 1995 holdt til i Royal Festival Hall, London; men er også *husorkester* i *De Montfort Hall*, Leicester og i Bedfords *Corn Exchange*.

Orkesteret ble opprinnelig startet som *studioorkester* for plateselskapet EMI, men har også hatt flere konsertserier. Orkesteret står bak mer enn 1 000 plateinnspillinger, og mye filmmusikk. Blant orkesterets dirigenter gjennom tidene kan Arturo Toscanini, Wilhelm Furtwängler, Herbert von Karajan og Otto Klemperer nevnes. Fra 2008 skal Esa-Pekka Salonen være dets dirigent.

## Eksterne lenker
* 
*
Dhofar

**Dhofar** er en av elleve guvernementer i sultandømmet Oman på Den arabiske halvøy. 

Dhofar ligger ved kysten sør i Oman og grenser til Jemen. Regionen har rundt 200&nbsp;000 innbyggere. I motsetning til resten av landet er området relativt grønt, noe som kommer av monsunperioden Kareef i juni – august. På denne tiden er det også mye kjøligere enn ellers i Midtøsten, og Dhofar er derfor et yndet turistmål for nabolandene. 

Den største byen i regionen heter Salalah.

Mellom 1962 og 1975 var regionen preget av Dhofar-opprøret mellom britiskstøttede regjeringsstyrker og marxistiske opprørere.

## Referanser


## Eksterne lenker
*
Kabyler

**Kabyler** er en berbisk folkegruppe med opprinnelse i Kabylia i Algerie. Kabylene regnes som den nest største gruppen av berbiske stammefolk, etter chleuhene i Marokko.

De er etterkommere av fortidens numidere. Hovedparten av kabylene har tradisjonelt vært bosatt i provinsen Constantine, i Store og Lille Kabylia, eller kystbeltet mellom Isser og Oued-el-Kebir, eller sørøst for dette på og omkring Djebel Aurês til Tunis’ grense. Mindre grupper har vært bosatt langs kysten i provinsen Alger mellom Cherchell og Tenês samt i oasene Msab og Ouargla sør for Djedi.

Størstedelen av dem har bevart sitt berbiske språk, kabylsk, og sine kulturtradisjoner. Deres religion er for det meste islam. Overbefolkning har i lang tid tvunget frem utflytting fra området og arbeidsmigrasjon av menn som sender penger fra Algeries byer og fra utlandet.

Kabylene gjorde ved flere anledninger opprør og kraftig motstand mot franskmennene, og landet var et kjerneområde for FLN under uavhengighetskrigen 1954–1962.
London Philharmonic Orchestra

:*Se også [[Philharmonia Orchestra]].*

**London Philharmonic Orchestra** (**LPO**), (også **London Session Orchestra**) er et britisk orkester, med tilhold i  Royal Festival Hall, London. LPO ble etablert i 1932 av Thomas Beecham. Orkesteret ble selvstyrt i 1939. 

Orkesteret er kjent for sine bidrag til filmer som *[[Lawrence of Arabia]]*,  *[[The Mission]]*  og *[[The Lord of the Rings]]*. I 1990-årene satte de i gang med et Symphonic Rock prosjekt og utga plater hvor de spilte Pink Floyds, Led Zeppelins, and The Whos musikk, og de har i det siste samarbeidet med  *[[Nightwish]]* på deres album *[[Once (Nightwish)|Once]]*, og med en kommende plate. Orkesteret vant Spellemannprisen 1995 i klassen orkestermusikk for *[[Dmitrij Sjostakovitsj|Sjostakovitsj]]: cellokonserter* med Truls Mørk som solist på cello og Mariss Jansons som dirigent.

## Eksterne lenker
* London Philharmonic Orchestra offisiell side
* 
* 
* 
*
Ranfjorden

**Ranfjorden** (også kalt *Rana*, *Ranen* og *Ranafjorden*) er en 67 kilometer lang fjord i den nordlige delen av Helgeland. Den innerste delen av fjorden, fra Hemnesberget til Mo i Rana, kalles også **Nordrana**.

Fjorden strekker seg fra kysten innenfor Dønna i sør, nordøstover til Mo i Rana. Den ytre delen av fjorden er forholdsvis trang med bratte sider. Fjordens indre del har en mer frodig skog og tildels oppdyrkede steder. I sør er Elsfjorden  nesten avstengt fra Ranfjorden av Hemneshalvøya.

Dybden på fjorden er 540 meter meter i den indre delen.

Ved Fossetangen i bydelen Selfors i Mo i Rana renner Ranelva ut i Ranfjorden.

Det gikk et ras i området i forbindelse med jordskjelvet på Helgeland den 31. august 1819.

## Referanser




## Eksterne lenker
*
London Sinfonietta

**London Sinfonietta** er et engelsk kammermusikkorkester som har spesialisert seg på samtidsmusikk.

Orkesteret ble etablert i 1968 av Nicholas Snowman og David Atherton. 

## Eksterne lenker
* 
* 
*
Royal Ballet

**Royal Ballet** er Storbritannias ledende ballettensemble, og har tilhold i Covent Garden, London.

Royal Ballet ble grunnlagt i 1931  Ninette de Valois, da under navnet *Vic-Wells Ballet*.

## Eksterne lenker
* royaloperahouse.org/ballet
Marija Šerifović

**Marija Šerifović** (serbisk: Марија Шерифовић, født 14. november 1984) er en sanger fra Serbia og vinneren av Eurovision Song Contest 2007.

## Biografi
Hun er født i Kragujevac i Serbia (da Den sosialistiske republikken Serbia i Jugoslavia). Hennes mor Verica Šerifović er også en kjent artist, og hennes far er halvt tyrkisk.

## Eurovision Song Contest 2007
Marija sang for Serbia i semifinalen i Eurovision Song Contest 2007 og gikk videre til finalen. Der fikk hun 268 poeng og vant dermed med sangen, «Molitva», som oversettes med «min bønn».

## Musikkarriere
### Album
Marija Šerifović debuterte med albumet *Naj, najbolja* (The Very, Very Best) som ble gitt ut i 2003 og fikk god mottakelse. Den største hiten var fra albumet «Znaj da znam» («Du skulle visst hva jeg vet») komponert av Darko Dimitrov. Sommeren 2005 ga artisten ut en ny singel, «Agonija», som var en coverversjon av den greske superstjernen Despina Vandis «I Believe It» (*Olo lipis*).

Hennes andre album, *Bez ljubavi* («Uten kjærlighet»), ble gitt ut i 2006 og ble en suksess. Tidlig i 2007 ga hun også en ny singel, «Bez tebe» (*Uten deg*).

## Referanser


## Eksterne lenker
* 
* 
* 
*
K.K. Downing

**Kenneth «K.K.» Downing** (født 27. oktober 1951 i Hill Top i West Bromwich) er en engelsk musiker. Han var gitaristen i, og en av grunnleggerne av heavy metal-bandet Judas Priest. Han stiftet Judas Priest sammen med klassekameraten Ian Hill. Kenneth Downing fikk kallenavnet «K.K.» da en dansk jente ikke klarte å uttale navnet hans og kalte ham «K.K.» istedenfor.

Da han var 15 droppet han ut av skolen og året etter kastet foreldrene hans ham ut hjemmefra. Downing var inspirert av Jimi Hendrix og kjøpte så sin første gitar. Han fikk lite støtte fra sine foreldre for sitt valg av hobby og yrke. Han og Glenn Tipton var bandets eneste gitarister i Judas Priest fra 1974 til 20. april 2011 hvor det kom en pressemelding fra Judas Priest der det ble kjent at han har sluttet i bandet og dermed ikke ville være med på bandets avskjedsturne EPITAPH World Tour 2011.

## Trivia
* Rockemagasinet Hit Parader listet K.K. Downing som den 23. beste heavy metal-gitaristen.

## Referanser


## Eksterne lenker
* 
* 
*
Vollgrav

**Vollgrav** er en bred, ofte vannfylt, jordfordypning, som omgir murene til en festning eller en borg. En slik vollgrav fungerte som en permanent beskyttelse mot angrep utenifra.

Vannfylte vollgraver gjorde det blant annet vanskelig for fienden å grave seg tunneler under vollgraven. Ofte gikk adkomsten til borgen eller festningen via en vindebro over vollgraven.

Vollgraver var mest benyttet i middelalderen og renessansen. 

Fra 1800-tallet medførte ny forsvarsstrategi at vollgraver ble umoderne, og gamle vollgraver ble mange steder fylt igjen eller omgjort som en del av et parkområde. I Tivoli (København) er en del tivoliet opprinnelig en vollgrav. 

## Eksterne lenker
*
6. serierunde i Adeccoligaen 2007

**6. serierunde i Adeccoligaen 2007** startet 12. mai klokken 16:00 med den TV-sendte kampen mellom Molde og Hamarkameratene. Runden ble avsluttet med syv kamper den 13. mai 2007 som alle startet klokken 18:00.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
Ian Hill

**Ian Hill** (født **Ian Frank Hill** 20. januar 1951 i West Bromwich) er en engelsk bassist. Han er en av grunnleggerne av det britiske heavy metal-bandet Judas Priest.

Faren til Ian Hill spilte for et lokalt jazz-band, og som ung lærte han sønnen å spille kontrabass. Faren døde da Ian kun var 15 år. I 1969 stiftet Ian Hill et hard rock-band sammen med K.K. Downing, som skulle vise seg å bli en av de store pionerene av heavy metal, Judas Priest. Ian Hill har spilt i Judas Priest siden.

Ian Hill er også mannen som involverte Rob Halford i musikken. Hill gikk ut med søstra til Halford, og da Hill fortalte henne at bandet så etter en vokalist, foreslo hun broren Robert som på denne tiden var medlem av bandet Hiroshima. Rob Halford forlot Hiroshima for å bli med i Judas Priest.

## Referanser


## Eksterne lenker
* 
* 
* 
* Judas Priests offisielle hjemmeside
Jørn Ove Rønning

**Jørn Ove Rønning** (født 1976) er en norsk tidligere fotballspiller og -trener.

## Karriere

Han har tidligere spilt for Sandefjord, Strindheim og Vikingan. Der spilte han i sesongene 2003 og 2004, og spilte stort sett fast på førstelaget. Etter 2004-sesongen valgte han å reise tilbake til Strindheim av familiære årsaker. Tilbake i Trondheim startet Rønning å spille for Strindheim, som han også spilte for før han ankom Sandefjord. Der spilte han i noen sesonger før han la opp med spill på toppnivå og fortsatte i jobb som adjunkt.

Senere gjorde han comeback som spillende trener for moderklubben Vanvik. Ved siden av fotballen er Rønning også lærer på Åsly skole i Rissa i Trøndelag. 

## Referanser


## Eksterne lenker
*
Det babylonske fangenskap

**Det babylonske fangenskap**, eller **eksilet i Babylon**, er en periode i jødisk historie da deler av det jødiske folket fra det gamle kongedømmet Judea ble ført bort og holdt som fanger i Babylonia. Denne tiden er omtalt i *[[Den hebraiske Bibelen]]* (Det gamle testamente) i Andre kongebok.

Etter slaget ved Karkemisj i 605 f.Kr., beleiret kong Nebukadnesar II, kongen av Babylonia, Jerusalem, og konge Jojakim underkastet seg og betalte tributt. I Nebukadnesars fjerde år nektet Jojakim å betale tributt, noe som førte til ny beleiring i Nebukadnesars sjuende år, noe som kulminerte i Jojakims død, og forvisningen av Jojakin, hans hoff og mange andre. Jerusalem og dets berømte tempel ble erobret, plyndret og ødelagt. Jojakins etterfølger, Sidkia og andre ble forvist i Nebukadnesars åttende år. Under Nebukadnesars tjuetredje år ble ytterligere mange deportert. Datoene, antallet deportasjoner og antallet på de deporterte som er oppgitt i de bibelske fortellingene varierer meget. Disse deportasjonene er datert til 597 f.Kr. for den første og de andre er henholdsvis datert til 587/586 f.Kr. og 582/581 f.Kr. Jødene ble ikke holdt fanget i betydningen innesperret, for de kunne drive næringsvirksomhet og lignende, men oppholdet var ikke frivillig, og de ble holdt her slik at Nebukadnesar ikke risikerte at Judea og Jerusalem skulle komme styrket tilbake.

Etter at Babylonia ble erobret av den persiske kongen Kyros den store i 539 f.Kr. fikk jødene tillatelse til å vende tilbake til deres hjemland Judea. Det var imidlertid bare en del som benyttet seg av dette, etter nesten 50 års opphold var mange etablert i Babylon. I henhold til den bibelske bok Esra begynte byggingen av det andre tempelet i Jerusalem en gang rundt 537 f.Kr. Alle disse hendelsene er betraktet som betydningsfulle i jødisk kultur og historie, og har en omfattende innvirkning på utviklingen av jødedommen.

Arkeologiske undersøker har avslørt at ikke hele befolkningen i Judea ble deportert, og selv om Jerusalem ble helt ødelagt, var det andre deler av Judea som fortsatte å være befolket under tiden med landflyktighet i Babylon. Tilbakevendingen fra landflyktningen var en gradvis prosess framfor en enkelt hendelse, og mange av de deporterte eller deres etterkommere som var godt etablert valgte å ikke vende tilbake, men opprettet levedyktige jødiske samfunn i øst som fortsatte å eksistere i kommende århundrer.

## Referanser


## Litteratur
* Ackroyd, Peter R. (1968): ''Exile and Restoration: A Study of Hebrew Thought of the Sixth Century B.C.'', SCM Press
* Albertz, Rainer; Becking, Bob (2003): ''Yahwism after the Exile'', Van Gorcum

## Eksterne lenker

* Yehud Medinata kart, CET – Center For Educational technology
* Yehud Medinata, grensekart, CET – Center For Educational technology
Dissimilis

**Dissimilis** er en kulturorganisasjon for mennesker med utviklingshemming. Dissimilis har i over 30 år jobbet aktivt for at mennesker med utviklingshemming skal ha en plass i det kulturelle landskap og i samfunnet som likestilte utøvere og mennesker. Organisasjonen er delt inn i Dissimilis Kompetansesenter og Dissimilis Norge . I Norge har forbundet om lag 700 medlemmer fordelt på 85 grupper. I tillegg har forbundet grupper i andre land som Sverige, Spania, Cuba, Den dominikanske republikk og Russland.

Dissimilis ble startet som et musikalsk ensemble på 1980-tallet etter initiativ fra Kai Zahl. Arne Furuseth utviklet et fargekodesystem som erstatning for noter i 1978. For at utviklingshemmede skulle få mulighet til å spille i band, overførte i 1982 Kai Zahl fargekodesystemet fra lerret til lyspærer. Dette resulterte i det som fikk navnet Blostoppbandet. I 1985 ble Dissimilis stiftet.

I 1987 skrev Kai Zahl og Arne Furseth musikalen *Dissimilis – en annerledes musikal* som ensemblet satte opp i Oslo Konserthus. Oppsetningen ble en suksess med ni utsolgte forestillinger og førte til mye medieomtale. Ensemblet fikk dessuten juryens hederspris under Spellemannprisen i 1987 og Kai Zahl fikk Teskjekjerringprisen for 1987. 

Etterhvert ble det opprettet tilsvarende grupper over hele landet, og i 1992 ble Landsforbundet Dissimilis dannet som en paraplyorganisasjon for disse. I dag bærer paraplyorganisasjonen navnet Dissimilis Norge. Året etter ble Dissimilis Kompetansesenter opprettet, som i dag har over 100 elever med stort spenn, både alders og funksjonsmessig. Prinsesse Astrid, fru Ferner er landsforbundets høyeste beskytter. Forbundet gir ut medlemsbladet *Dissimilis.*

I 2009 viste TV 2-serien *Uten hemninger*, en serie i seks episoder om Dissimilis' oppsetning av «Jenny –  en annerledes opera». I TV-serien følger en ensemblet i jobben frem mot premieren i Den Norske Opera & Ballett 6. november 2008. Stortingsrepresentantene kåret Dissimilis som Årets Peer Gynt 2010. Prisen ble delt ut under Peer Gynt-stemnet den 28. juli 2010.

2009 var en turbulent tid hvor fem personer i administrasjonen sa opp i protest mot lederstilen til styreleder.

I desember 2010 satte Dissimilis Kompetansesenter opp forestillingen "Lykkelandet Limbo", som har blitt spilt 10 ganger, i operaen, i Bærum Kulturhus og i Sandefjord. Venstre-leder Trine Skei Grande skrev etter å ha sett denne "Det er en annerledes forestilling, men kanskje mer imponerende og mer tankevekkende enn mye annet jeg har sett på scenen." 

Organisasjonen ble tildelt Norsk kulturråds ærespris i 2025.

## Utgivelser
* *[[Er du helt mongo, eller…?]]*, (2000), plateutgivelse
* *Graset er grønt for æille* (1996) EP med 4 spor

## Referanser


## Kilder
*Kongehuset.no: Dissimilis song jula inn (publisert 6. desember 2014) Besøkt 18. april 2015
*Frivillig Bærum - Foreninger og lag: Dissimilis Besøkt 18. april 2015

## Eksterne lenker
* 
*
Satoshi Tajiri

**Satoshi Tajiri** (田尻智 *Tajiri Satoshi*, født 28. august 1965) er en japansk videospilldesigner. Han er best kjent for å være skaperen bak den suksessrike mediafranchisen *[[Pokémon]]*.

## Referanser

## Eksterne lenker
*
Stiftelsen Skjulte Skatters Forlag

**Stiftelsen Skjulte Skatters Forlag** er et norsk bok- og tidsskriftforlag i Tananger som utgir bøker og blad for Brunstad Christian Church. 

Forlagets leder, og redaktør for bladet *Skjulte Skatter* er Sigurd Johan Bratlie. Ansvarlig redaktør er Brunstad Christian Churchs forstander Kåre J. Smith. 

Forlaget ble opprettet i 1912 av Johan Oscar Smith og hans bror Aksel Smith. Johan ledet bladet og forlaget 1912-1942. Forlagssjef i perioden 1943 til 1998 var sønnen Aksel Johan Smith. Forlaget utgir også familiebladet *[[Mandelblomsten]]*.

## Referanser


## Eksterne lenker
*
Skjulte Skatter

**Skjulte Skatter** kan referere til:

#Stiftelsen Skjulte Skatters Forlag
#Terma – skjulte skatter i tibetansk buddhisme
Norges Badmintonforbund

**Norges Badmintonforbund** (**NBF**) ble stiftet den 24. oktober 1938. Badmintonforbundet består i dag (2016) av 107 medlemsklubber fordelt på 9 kretser. NBF er høyeste myndighet på badmintonsportens område i Norge og er medlem i Badminton World Federation (BWF), Badminton Europe samt Norges Idrettsforbund. 

## Kretser

## Litteratur
* Håndbok for Norges Badminton Forbund

## Referanser


## Eksterne lenker
* Norges Badmintonforbund – hjemmeside
* Badminton World Federation
Nypsykedelisk musikk

**Nypsykedelisk musikk** (stundom også kalt *acid punk*, «syrepønk») er en musikalsk stilistisk videreføring på 1970-tallet av psykedelisk musikk som hadde sin opprinnelse på 1960-tallet. Nypsykedelisk musikk vokste ut av den britiske post-punkmusikken. De som praktiserte denne sjangeren trakk inspirasjon fra uvanlige lyder fra 1960-tallets psykedelisk musikk, enten ved oppdatering eller å etterligne tilnærmingen fra denne tidsalderen. Etter post-punken blomstret nypsykedelisk musikk i en mer utstrakt og internasjonal bevegelse hvor musikerne omfavnet ånden til psykedelisk rock ved å frambringe nye lyder og teknikker. Nypsykedelisk kan også ha oppfattet bevegelse mot psykedelisk pop, skranglete gitarpreget rock, mektig forvrengt jamming, eller innspillingsteknikker. En bølge av britisk alternativ rock tidlig på 1990-tallet bidro til undersjangre som dreampop og shoegazing.

Nypsykedelisk musikk lånte fra rekke elementer fra 1960-tallets psykedelisk musikk. En del nypsykedeliske musikere etterlignet psykedelisk pop fra grupper som The Beatles og tidlig Pink Floyd, andre tilpasset seg gitarrocken fra The Byrds, eller forvrengt friform jamsession og soniske eksperimenter fra 1960-tallet. En del nypsykedeliske band fokuserte særlig på bruk av narkotiske stoffer, og som acid house fra tidsepoke, og trancelignende eksperimenter. Andre band benyttet nypsykedeliske musikk for å akkompagnere surrealistiske eller politiske sangtekster.

En del band som kan defineres av denne sjangeren er blant andre Animal Collective, Arctic Monkeys, The Dream Syndicate, Echo & the Bunnymen og The Flaming Lips.

## Referanser


## Litteratur
* Cateforis, Theo (2011): ''Are We Not New Wave?: Modern Pop at the Turn of the 1980s'', University of Michigan Press. ISBN 0-472-03470-7.
* Morse, Erik (2009): ''Spacemen 3 And The Birth Of Spiritualized'', Omnibus Press. ISBN 978-0-85712-104-2.
* Reynolds, Simon (2005): *Rip It Up and Start Again: Postpunk 1978–1984*, London: Faber and Faber. ISBN 978-0-571-21570-6.
* Smith, Paul (1997): ''Millennial Dreams: Contemporary Culture and Capital in the North'', Verso. ISBN 978-1-85984-918-7.
Juh

**Juh** (født 1825, død november 1883) var høvding for Ndéndai-gruppen av apachene. Han gjorde seg bemerket for sin krigføring sammen med Mangas Coloradas og Cochise. 

Noen kilder oppgir at han var Geronimos fetter. Han ble gift med Ishton, som sies å ha vært Geronimos søster. Med henne fikk han sønnen Asa Daklugie. 

## Referanser
Dikemark sykehus

**Dikemark sykehus** er et psykiatrisk sykehus med 170 pasienter ved Dikemark i Asker fordelt på fire avdelinger. Sykehuset har i alle år vært eid og drevet av Oslo kommune, men er siden 2001 en avdeling av Ullevål sykehus, og fra 2009 en del av Oslo universitetssykehus.

Sykehuset ble åpnet i 1905 da bystyret i Christiania hadde kjøpt gården Dikemark i Asker. Pasienter ble overflyttet fra *Christiania kommunale Sindssygeasyl* ifølge Byarkivet i Oslo kommune.

Dikemark sykehus har på det meste hatt rundt 800 pasienter, og omfatter rundt 20 bygninger, der mange av de tidlige byggene har detaljer i Jugendstil. Fargepaletten i eksteriør og interiør er dokumentert.

Dikemarkveien blir til Heggedalsveien foran Administrasjonsbygget (1908) som ligger sentralt på sykehuset, og direkte bak denne ligger en klynge med driftsrelaterte bygg; Kantina/Kjøkkenbygget (1905), Vaskeriet (1905), Maskinverkstedet (1906), Snekkerverkstedet (1949), Garasje (1925), Lageret (1926), Forvalterboligen (1928), Fossekallen (Våningshus for Eriksrud gård/Dikemark gård fra 1800-tallet). Like nedenfor Fossekallen og dammen på Verkensvannet ligger Kraftverket (1904). På andre siden av Verkenselva ligger gårdsbruket og flere bygg tilknyttet dette. Alle disse driftsbygningene peker på hvordan sykehuset var et delvis selvforsynt samfunn. Helt i enden av Verkensveien ligger Verkensveien 19 / 3dje avdeling (1962) sammen med Stinaløkka (1970). 

Noen av de eldste sykehusbygningene ligger i en klynge umiddelbart overfor Administrasjonsbygningen på andre siden av Dikemarkveien; Kurhus I (1906), Kurhus II (1908), Legebygningen (1906), Pensjonatet (1905) og Hospitset (1908).

Langs Sykehusveien i skogen ligger de andre bygningene med Vardåsen/Nedre Vardåsen (1923) på Slottsberget lengst ut i periferien; Borgen (1908), Klosteret (1908), Lien (1913), Granli (Regional sikkerhetsavdeling), Kringsjå (1921), Dagali (1934) med Kjøkkenkroken (ett av to bygg på sykehusområdet eldre enn sykehuset), Slottet (1905), Utsikten (1905), Bjerget (1911), Furuli (1931), Bjørkeli (1919). 

Andre bygg relatert til sykehuset er feks den sentrale bygning i krysset Dikemarkveien/Heggedalsveien/Villaveien som huset bankkontor/postkontor/bibliotek/frisør/dagligvare og forsamlingslokalet Dalgløtt, Sykepleierskolen, boligblokkene i Villaveien, rekkehusene og hybelhusene i Badstuveien og Dyringveien.

Eiendommen er forskriftsfredet.


Fil:Dikermark-Hospital-Kurhus-1-Asker-Norway.jpg|Pensjonatet
Fil:Dikermark-Hospital-Kurhus-2-Asker-Norway.jpg|Kurhus 2
Fil:Dikermark-Hospital-Legebygningen-Asker-Norway.jpg|Legebygningen
Fil:3331 Asker, Dikemark Sykehus - no-nb digifoto 20150817 00021 bldsa PK21848.jpg|Legebygningen, Kurhus 2 og Hospitset
Fil:3332 Asker. Varaasen Sanatorium - no-nb digifoto 20150817 00037 bldsa PK21934.jpg|Vardåsen
Fil:41 Vardåsen Sanatorium, Asker - no-nb digifoto 20150818 00022 bldsa PK21849.jpg|Vardåsen


## Referanser




## Litteratur
* 

## Eksterne lenker
* 
*
Kai Zahl

**Kai Saras Zahl** (født 3. januar 1932, død 5. november 2015) var en norsk musiker, best kjent som initiativtageren og grunnleggeren av Dissimilis.

For at hans utviklingshemmede sønn Børge skulle få oppfylt sitt ønske om å spille i band, videreutviklet Zahl Arne Furuseths enkle fargekodesystem. Dette resulterte i bandet Dissimilis, og senere et landsforbund, en stiftelse og tilsvarende grupper i andre land. Zahl var lenge både daglig leder for og styreleder, og senere styremedlem.

I 1988 ga han ut boka *Boka om Børge* som handler om hans egen sønn og prosessen rundt Dissimilis. I 2011 ga han ut boka *Skal vi velge livet* som handler om sorteringssamfunnet og hvor Zahl mente at det må være opp til foreldrene om man vil bære frem et foster med alvorlige skader eller ikke. Denne boka fikk en del reaksjoner fra blant annet Norsk Forbund for Utviklingshemmede.

Zahl mottok flere utmerkelser for sin innsats, blant annet Teskjekjerringprisen i 1987, Vesleblakkenprisen i 1999, Oslo bys kulturpris i 2006 og John I. Alvheims ærespris i 2008. I 2005 ble han utnevnt til Ridder 1. klasse av Den Kongelige St. Olavs Orden.

## Referanser
Amund Bjørgen

**Amund Bjørgen** (1941–2024) var en norsk felespiller og folkemusiker fra Lom. Han vokste på gården Bjørgen i Garmo. Bjøren spilte blant annet sammen med og lærte av sambygdingen Hans W. Brimi i Lom spelemannslag. Bjørgens spill blir beskrevet som lyrisk og kraftfullt.

Sammen med Bjørn Odde vant han Spellemannprisen 1993 i klassen for folkemusikk/gammaldans, for plata *Slåttemusikk fra Lom*. Han vant Landskappleikens A-klasse for vanlig fele 7 ganger og kom på andreplass 12 ganger. Under landskappleiken på Lillehammer i 1968 gikk de 1., 2. og 3. plass til naboene fra Garmo: Brimi, Odde og Bjørgen. Under landskappleikene i Porsgrunn (1967) og Molde var rekkefølgen byttet om med Bjørgen først og Brimi som nummer 3. 

Han fikk i 2019 Lom kommunes kulturpris sammen med Bjørn Odde. Bjørgen ble under landskappleiken i Lom 2023 utnevnt til hedersmedlem i FolkOrg.

## Referanser
Bjørn Odde

:*For felespilleren født i 1990, se [[Bjørn Kåre Odde]]*

**Bjørn Kåre R. Odde** (født 25. mai 1939, død 11. januar 2020) var en norsk felespiller og folkemusiker fra Lom.

Sammen med Amund Bjørgen vant han Spellemannprisen 1993 i klassen folkemusikk/gammaldans for plata *Slåttemusikk fra Lom*. Han vant Landskappleiken fem ganger i fele klasse A: 1964, 1971 (sammen med Amund Bjørgen), 1972, 1981 og 1984. 

Han er bestefar til felespilleren Bjørn Kåre Odde og trekkspiller Mads Erik Odde.

## Referanser


## Eksterne lenker
* Presentasjon hos Grappa
Anabolisme

**Anabolisme** er en stoffskifteprosess der større molekyler lages fra enklere forbindelser. Den motsatte prosess er katabolisme, der molekyler i levende organismer brytes ned. Samlet er disse prosessene kjent som metabolisme.

Anabole prosesser medvirker i oppbyggingen av vev og organer. De medvirker til cellevekst og differensiering, gjennom forøkelse av kroppsstørrelse ved syntese av makromolekyler som proteiner, karbohydrater og fettstoff. Eksempler på anabole prosesser er knokkelvekst og vekst i muskelmassen.

## Eksempler
Eksempler på noen kjente anabole prosesser.
* Proteinsyntese – dannelse av proteiner fra aminosyrer
* Glukoneogenese – dannelse av glukose fra pyruvat
* Fettsyresyntese – dannelse av fettstoff fra acetyl-CoA
* Fotosyntese – dannelse av glukose fra karbondioksid

## Anabole hormoner
* Insulin
* Testosteron
* Veksthormon
* Østrogen

## Se også
* Anabole steroider
## Referanser
Live at Donington

***Live at Donington*** (utgitt på VHS som ***Donington Live 1992***) er et konsertalbum av det britiske heavy metal bandet Iron Maiden, som dokumenterer deres andre opptreden som headliner på Monsters of Rock festivalen ved Donington Park, en motorsportbane nær Castle Donington i England. Konserten fant sted 22. august 1992 under Fear of the Dark Tour foran et publikum på nærmere 80&nbsp;000.

Albumet ble opprinnelig utgitt som et begrenset trippel vinylsett, mens CD utgaven med to plater kun ble lansert i Brasil, Canada, Nederland, Italia, Sør-Korea, Storbritannia og Japan. Albumet lå én uke på den britiske albumlisten.

Gitarist Adrian Smith deltar som gjestemusiker på «Running Free» under konserten.

*Live at Donington* ble en del av bandets faste CD-katalog da den ble nyutgitt i 1998. Det opprinnelige, enkle hvite omslagsdesignet (med kun bandlogoen i svart) ble erstattet med konsertplakaten laget av Mark Wilkinson. Sporlisten ble endret for å gjøre plass til en multimediaseksjon på den andre CD-en.

## Sporliste

### Merknader

* For å gjøre plass til multimedia innholdet på den andre CDen i 1998 utgaven, ble «Bring Your Daughter... to the Slaughter», «The Clairvoyant», «Heaven Can Wait» og «Run to the Hills» flyttet til den første platen.

## Medvirkende
Produksjons- og krediteringsinformasjon er hentet fra albumets liner notes.

**Iron Maiden**

* Bruce Dickinson – vokal
* Dave Murray – gitar
* Janick Gers – gitar
* Steve Harris – bass, produsent, miksing
* Nicko McBrain – trommer

**Tilleggsmedvirkende**

* Michael Kenney – keyboard
* Adrian Smith – gjestegitar på «Running Free»

**Produksjon**

* Mick McKenna – lydtekniker
* Tim Young – mastering
* Hugh Gilmour – design (nyutgivelse)
* Rod Smallwood – management
* Andy Taylor – management

## Referanser


## Eksterne lenker
*
(marxist-leninistene)

**(marxist-leninistene)** var en kommunistisk gruppe i Oslo som ble opprettet etter at landsmøtet i AKP(m-l) vedtok å fjerne parentesen i 1990. Splittelsen hadde utgangspunkt i et miljø av unge partimedlemmer som ønsket en mer radikal maoistisk orientering og større satsing på arbeiderklassen og klassekampen. De opprettet blant annet et samarbeid med Revolusjonært Ungdomsforbund i Bergen, som hadde brutt ut av Rød Ungdom, og resultatet ble Revolusjonært Forbund. Bergens-avdelingen valgte imidlertid å oppfordre sine medlemmer til å melde seg inn i RV, og Oslo-seksjonen reagerte på denne oppfordringen ved å trekke seg ut og skiftet navn tilbake til (m-l). Kort tid etter gikk imidlertid organisasjonen i frø.

## Eksterne lenker
* Om AKP på marxists.org
* Om AKP på snl.no